Ismail Mahomed op raad van Kaapstad Ballet | Netwerk24
Deur AJ Opperman 01 Junie 2020 17:30
Hy kondig boonop vandeesweek nóg loopbaanplanne aan.
Ismail MahomedFoto: Suzy Bernstein
“Ek beplan beslis om steeds in die kunste te werk en daarom het dit vir my reg gevoel toe CTCB my genader het,” sê Mahomed.
“Ek is tyd gegun om oor die aanbod te dink. Ek glo in CTCB se reputasie en wat hulle vermag. Dit het alles vir my reg gevoel, want ek het voorheen saam met die bestuurshoof, Debbie Turner (tóé by ’n ander geselskap), en die voorsitter, Suzette Raymond, gewerk toe ek die artistieke direkteur van die Nasionale Kunstefees (in Makhanda) was.
“Ek wil my ervaring en netwerk aanwend om die werk te bevorder wat die geselskap doen.”
Mahomed dien ook op die rade van onder meer die KKNK en die Teaterbystandsfonds (TBF).
“Al hierdie werke is wel nie voltyds nie. Daarom kondig ek binnekort nog loopbaanplanne aan.”
Hy is in 2016 as bestuurshoof van die Markteater aangestel nadat hy agt jaar lank die artistieke direkteur van die Nasionale Kunstefees was.
Hy werk nog tot 30 Junie vir die Markteater.
Meer oor: Kaapstad Ballet | Ismail Mahomed | Markteater | Newtown | Johannesburg | Ballet | Teater